Middle East Media Research Institute
<s>Istraživački institut za bliskoistočne medije (, akr.</s><s>MEMRI) je proizraelska propagandna organizacija sa sjedištem u Sjedinjenim Državama.</s><s>Utemeljena je u Washingtonu 1998. godine, od strane američko-izraelske neokonzervativne aktivistkinje Meyrav Wurmser i pukovnika Jigala Karmona, bivšeg izraelskog vojnog obavještajca odnosno savjetnika premijera Jicaka Šamira i Jicaka Rabina.</s><s>MEMRI se reklamira kao nevladina i neprofitna organizacija, ili nezavisni institut (s takvim statusom je oslobođen poreza u SAD-u), međutim, analitičari ističu da definitivno ima političku agendu i da je dijelom Hasbare, službene izraelske agencije za odnose s javnošću i propagandu.</s><s>Kao razlog uspostave MEMRI-ja stručnjaci ističu pojavu arapskih satelitskih TV-kanala, osobito svjetski utjecajne Al Jazeere, zbog kojih je Izrael izgubio raniji monopol na vijesti.</s>

<s>Tokom svog -godišnjeg postojanja, MEMRI se specijalizirao za distribuciju selektivnih i dekontekstualiziranih izjava iz arapskih i drugih bliskoistočnih medija, s ciljem etiketiranja kritičara izraelske politike "vjerskim fanaticima" ili "antisemitima".</s><s>MEMRI-jevi manipulativni prijevodi raspačavani su američkim kongresmenima i drugim političarima, univerzitetima i medijima.</s><s>Kao druge MEMRI-jeve aktivnosti navode se beskompromisno podilaženje izraelskoj politici, prikazivanje islama u vrlo negativnom svjetlu, suprostavljanje izraelsko-palestinskoj mirovnoj inicijativi, te sistematski pritisak na razne medije i javne ličnosti da osude palestinski "terorizam" i podrže izraelske "mirovne napore".</s><s>Navedene djelatnosti pokazale su se kao velik generator neprijateljstva prema arapskim novinarima.</s>

<s>MEMRI-jeve manipulativne aktivnosti bile su predmetom niza skandala i osuda.</s><s>Neposredno nakon napada u Londonu 2005. godine, MEMRI je objavio snimku s Al Jazeere i na arapske izjave Hanija al-Sibaija montirao prijevod o dar al-harbu, sugeriravši time da priča o "ratu islamskog i neislamskog svijeta".</s><s>U stvarnosti, dotični uopće nije spomenuo taj termin, a izrezane su i njegove izjave u kojima osuđuje napad i govori da islam zabranjuje ubijanje civila.</s><s>Krajem iste godine MEMRI je na sličan način manipulirao s izjavama Jusufa al-Karadavija, na što se oglasio tadašnji londonski gradonačelnik Ken Livingstone i oštro osudio MEMRI zbog iznošenja dezinformacija.</s><s>Veliku uspješnost MEMRI i izraelska dezinformacijska kampanja ostvarili su između 2005. i 2007. kada su mediji širom svijeta prenosili njihove iskrivljene izjave o "eliminaciji Izraela" i "novom Holokaustu", pripisane iranskom predsjedniku Mahmudu Ahmadinežadu.</s><s>Na slične probleme upozoravali su Ibrahim Hooper iz Vijeća za američko-islamske odnose (CAIR), kao i akademici iz Muslimanske svjetske lige, Arapske lige i drugih organizacija.</s><s>Juan Cole, američki profesor bliskoistočnih studija, također kritizira MEMRI zbog vađenja iz konteksta i navodi da je na njihovim stranicama više puta pronalazio naizgled agresivne arapske izjave, međutim, kada bi provjeravao izvornike našao bi na tekstove sasvim oprečna sadržaja, često umjerenog tona i sa zagovaranjem tolerancije.</s>

<s>Početkom 2002. godine Meyrav Wurmser napustila je mjesto izvršne direktorice MEMRI-ja i prešla na bliskoistočni odjel neokonzervativnog Instituta Hudson.</s><s>Utjecajnim članom MEMRI-ja spominje se i njen muž David koji je za vrijeme predsjedništva Georgea W. Busha bio pomoćnik Johna Boltona i Dicka Cheneyja.</s><s>Kao grupe za pritisak slične MEMRI-ju navode se još HonestReporting, Palestinian Media Watch (PMW), Give Israel Your United Support (GIYUS) i Britain Israel Communications and Research Centre (BICOM).</s>

<s>Povezano 
 Hasbara
 Palestinian Media Watch (PMW)
 HonestReporting</s>

<s>Izvori</s>

<s>Vanjske veze 
  Službene stranice MEMRI-ja</s>

<s>Nastanci 1998.</s><s>Američke organizacije
Politika Izraela
Propaganda
Cionizam
Islamofobija</s>

